b'\n_START_ARTICLE_\nFormul\xc4\x97s 1 automobilis\n_START_PARAGRAPH_\nFormul\xc4\x97s 1 automobilis\xc2\xa0\xe2\x80\x93 vienvietis, atviro monokoko sportinis automobilis atitinkantis FIA Formul\xc4\x97s 1 reikalavimus (\xc5\xa1nekamojoje kalboje vadinamas bolidu). \xc5\xa0iuolaikiniai Formul\xc4\x97s 1 automobiliai pasi\xc5\xbeymi i\xc5\xa1orin\xc4\x97je automobilio pus\xc4\x97je esan\xc4\x8diais ratais, dideliais priekiniais ir galiniais sparnais, bei varikliu \xc4\xaftaisytu u\xc5\xbe piloto. Formul\xc4\x97s 1 taisykl\xc4\x97s nustato, kad automobil\xc4\xaf turi gaminti pati komanda, nors galima kitur u\xc5\xbesisakyti atskirus komponentus.\n_START_SECTION_\nA\xc5\xa1tuntasis de\xc5\xa1imtmetis\n_START_PARAGRAPH_\nA\xc5\xa1tuntajame de\xc5\xa1imtmetyje varikli\xc5\xb3 gamintojai eksperimentavo su turbininiais varikliais, kai kurie varikliai, kaip BMW M12 kvalifikacijos re\xc5\xbeime i\xc5\xa1vystydavo net 1400 arklio gali\xc5\xb3. Daugiausiai laim\xc4\x97jim\xc5\xb3 sukaup\xc4\x97 Honda, Porsche (pervadinta TAG) ir BMW variklius naudojusios komandos. FIA susivokus, kad galia dar\xc4\x97si per didel\xc4\x97, 1989 metais u\xc5\xbedraud\xc4\x97 turbininius variklius.\n_START_SECTION_\n1989-1994\n_START_PARAGRAPH_\nU\xc5\xbedraudus turbininius variklius, lydin\xc4\x8di\xc4\x85ja j\xc4\x97ga tapo Mclaren ekipa naudojusi Hondos V10 ir V12 atmosferinius variklius, kuri laim\xc4\x97jo 3 F1 \xc4\x8dempionatus  nuo 1989 iki 1991. Williams komanda dominavo 1992 ir 1993 metais, pasitelkus Adrian Newey ir Renault V10 pagalba.\n_START_SECTION_\n1995-2005\n_START_PARAGRAPH_\n\xc5\xa0i era naudojo 3,0 L nustatyta varikli\xc5\xb3 limit\xc4\x85, kurio paseka did\xc5\xbeioji dauguma varikli\xc5\xb3 gamintoj\xc5\xb3 pasuko V10 linkme, d\xc4\x97l patvarumo ir ma\xc5\xbeumo bei lengvumo. 1994-1997 metais Renault buvo dominuojantis varikli\xc5\xb3 gamintojas su savo V10 jegain\xc4\x97mis, ta\xc4\x8diau nuo 1998 iki 1999 met\xc5\xb3 Mika Hakkinen pasiglem\xc5\xbe\xc4\x97 dvi F1 \xc4\x8dempionato taures su savo Mercedes varikl\xc4\xaf turin\xc4\x8diu Mclaren bolidu. 2000-2004 buvo Michael Schumacherio era, kurioje jis, su savo Ferrari V10 bolidais pasiglem\xc5\xbe\xc4\x97 net \xc5\xa1e\xc5\xa1ias konstruktoriaus \xc4\x8dempionato taures ir penkias vairuotoj\xc5\xb3. 2005 metais V10 er\xc4\x85 u\xc5\xbebaig\xc4\x97 Fernandas Alonsas ir jo Renault R25 bolidas.\n_START_SECTION_\n2006-2013\n_START_PARAGRAPH_\n2006 Formul\xc4\x97s 1 sezonui, FIA \xc4\xafved\xc4\x97 tvark\xc4\x85 2,4 litr\xc5\xb3 V8 atmosferin\xc4\x97s jegain\xc4\x97s naudojimui. Renault ir toliau pasiglem\xc5\xbe\xc4\x97 dar vien\xc4\x85 F1 \xc4\x8dempionat\xc4\x85 su savo R26 bolidu, ta\xc4\x8diau nuo 2007 iki 2008 Ferrari ir Kimi Raikkoneno bei Felipes Massos duetas u\xc5\xbetikrino dvi konstruktoriaus taures su Ferrari F2007 ir F2008 bolidais._NEWLINE_2009 pasikeitus aerodinamikos nuostatams Brawn GP su Mercedes V8 varikliais u\xc5\xbeem\xc4\x97 pirm\xc4\x85 viet\xc4\x85 tiek vairuotoj\xc5\xb3, tiek konstruktori\xc5\xb3 \xc4\x8dempionatuose, ta\xc4\x8diau nuo 2010 iki 2013 met\xc5\xb3 Sebastianas Vettelis ir Red Bull Racing ekipa i\xc5\xa1ple\xc5\xa1\xc4\x97 net keturias F1 \xc4\x8dempionato konstruktoriaus ir vairuotoj\xc5\xb3 taures su savo Renault V8 jegain\xc4\x97mis ir Adrian Newey aerodinamikos subtilyb\xc4\x97mis.\n_START_SECTION_\nPakaba\n_START_PARAGRAPH_\nKiekviena komanda pati gamina savo automobilio pakab\xc4\x85 arba perk\xc4\x85 j\xc4\x85 i\xc5\xa1 kito gamintojo. Abu komandos automibiliai privalo b\xc5\xabti identi\xc5\xa1ki. Pakabos pagrind\xc4\x85 sudaro anglies pluo\xc5\xa1tas; jis vertinamas d\xc4\x97l gero atsparumo sm\xc5\xabgiams bei nedidelio svorio. Automobilio pagrind\xc4\x85 sudaro vadinamasis monokokas\xc2\xa0\xe2\x80\x93 sud\xc4\x97tingos formos darinys, kur\xc4\xaf sudaro piloto kabina, automobili\xc5\xb3 nosis, \xc5\xa1oniniai skydai, variklio bei pavar\xc5\xb3 d\xc4\x97\xc5\xbe\xc4\x97s, sparn\xc5\xb3 tvirtinimo elementai. Prie monokoko tvirtinami visi u\xc5\xbe jo rib\xc5\xb3 esantys komponentai. Kokpito tvirtum\xc4\x85 grie\xc5\xbetai reguliuoja FIA\xc2\xa0\xe2\x80\x93 jis turi pereiti sm\xc5\xabgio testus. Komandai modifikavus monokoka, testai turi b\xc5\xabti pakartoti.\n_START_SECTION_\nAerodinamika\n_START_PARAGRAPH_\nSparn\xc5\xb3 naudojimas norint pagerinti automobilio sukibim\xc4\x85 su danga prad\xc4\x97tas naudoti 7-jame de\xc5\xa1imtmetyje Lotus, Ferrari ir Brabham komand\xc5\xb3._NEWLINE_Nuo 2009\xc2\xa0m. sezono FIA \xc4\x97m\xc4\x97si veiksm\xc5\xb3 ma\xc5\xbeinti automobili\xc5\xb3 greit\xc4\xaf, tad priekiniai sparnai buvo prapl\xc4\x97sti, o galiniai susiaurinti 25\xc2\xa0cm. Taip pat buvo atsisakyta papildom\xc5\xb3 sparneli\xc5\xb3 naudojimo._NEWLINE_2011 m. sezone buvo \xc4\xafteisinta naujov\xc4\x97, pagal kuri\xc4\x85, visoms komandoms leista naudoti reguliuojam\xc4\x85 galin\xc4\xaf sparn\xc4\x85, vadinam\xc4\x85 DRS sistema. Ji padeda tam tikrose i\xc5\xa1 anksto nustatytose trasos vietose suma\xc5\xbeinti oro pasiprie\xc5\xa1inim\xc4\x85 i\xc5\xa1 padidinti greit\xc4\xaf. Kai tik lenktynininkas palie\xc4\x8dia stabd\xc5\xbeio pedal\xc4\x85, sistema i\xc5\xa1sijungia.\n_START_SECTION_\nVairaratis\n_START_PARAGRAPH_\nPilotai turi didel\xc4\x99 veiksm\xc5\xb3 laisv\xc4\x99 valdydami automobilius vairara\xc4\x8diu. Juo pilotas ne tik vairuoja auromobil\xc4\xaf, ta\xc4\x8diau ir gali pakeisti priekini\xc5\xb3 sparn\xc5\xb3 pad\xc4\x97t\xc4\xaf, pakeisti kuro mi\xc5\xa1in\xc4\xaf, pakeisti stabd\xc5\xbei\xc5\xb3 spaudim\xc4\x85, susisiekti su komandos techninio aptarnavimo zona, \xc4\xafjungti DRS sistem\xc4\x85 ir kt. Ant vairara\xc4\x8dio yra LCD ekranas, kuriame rodoma tokia informacija kaip greitis, s\xc5\xabkiai, rat\xc5\xb3 \xc4\xafveikimo laikai, saugos automobilio laikas, v\xc4\x97liavos ir pan. Vairara\xc4\x8dio mazgas sveria apie 1,3\xc2\xa0kg, o jo kaina gali svyruoti apie 31 000 $.\n_START_SECTION_\nKuras\n_START_PARAGRAPH_\nKuras, naudojamas Formul\xc4\x97s 1 lenktyn\xc4\x97se, yra pana\xc5\xa1us \xc4\xaf \xc4\xafprast\xc4\x85 kur\xc4\x85, naudojam\xc4\x85 paprastame transporte, ta\xc4\x8diau su ypa\xc4\x8d grie\xc5\xbeta mi\xc5\xa1inio kontrole. Formul\xc4\x97s 1 kuras turi tur\xc4\x97ti tik \xc4\xafprasto komercinio kuro mi\xc5\xa1ini\xc5\xb3. Jie sureguliuoti taip, kad suteikt\xc5\xb3 maksimal\xc5\xb3 efektyvum\xc4\x85 bet kokiomis oro s\xc4\x85lygomis ir skirtingose trasose. Kur\xc4\x85 \xc5\xa1iuolaikin\xc4\x97je Formul\xc4\x97je 1 teikia tokios \xc5\xbeinomos pasaulin\xc4\x97s kompanijos kaip Elf, Shell, Mobil, Petronas._NEWLINE_Norint apsisaugoti nuo suk\xc4\x8diavimo FIA gali bet kuriuo metu paimti kuro m\xc4\x97gin\xc4\xaf i\xc5\xa1 automobilio ir patikrinti, ar mi\xc5\xa1inys sutampa su taisykl\xc4\x97mis. Da\xc5\xbeniausiai \xc5\xa1ios taisykl\xc4\x97s yra laikomasi, ta\xc4\x8diau yra pasitaik\xc4\x99 atveju, kuomet d\xc4\x97l kuro neatitikimo taisykl\xc4\x97ms buvo pakeisti rezultatai. Tai \xc4\xafvyko 1997 m., kuomet suomiui Mika Hakkinen buvo atimta i\xc5\xa1kovota tre\xc4\x8dioji vieta Belgijos lenktyn\xc4\x97se. _NEWLINE_Nuo 2014 met\xc5\xb3 per vis\xc4\x85 lenktyni\xc5\xb3 atstum\xc4\x85 (apie 305 kilometrus) galima sunaudoti tik 105 kilogramus degal\xc5\xb3. _NEWLINE_Degal\xc5\xb3 tek\xc4\x97jimo greitis kontroliuojamas vairuotojo, did\xc5\xbeiausias tek\xc4\x97jimo greitis \xe2\x80\x93 100 kg/h, vairuotojas privalo kontroliuoti tek\xc4\x97jimo greit\xc4\xaf ir deginti degalus atsakingai, nes lenktyn\xc4\x97s trunka apie 2 \xe2\x80\x93 2,5 h_NEWLINE_F1 degalai yra 99% tokie patys kaip ir paprast\xc5\xb3 automobili\xc5\xb3, ta\xc4\x8diau 1% gali reik\xc5\xa1ti kelias sekundes rato atlikimo greityje\n_START_SECTION_\nStabd\xc5\xbeiai\n_START_PARAGRAPH_\nFormul\xc4\x97s 1 ekipos naudoja diskinius stabd\xc5\xbeius, kurie yra pritaikyti veikti net iki 1 000 laispni\xc5\xb3 pagal Celsij\xc5\xb3 temperat\xc5\xabroje. Stabd\xc5\xbei\xc5\xb3 pagalba vidutini\xc5\xa1kai Formul\xc4\x97s 1 automobiliui sustabdyti nuo 100 iki 0 km/val reikia apie 17\xc2\xa0m. Va\xc5\xbeiuojant 200 km/val grei\xc4\x8diu automobiliui u\xc5\xbetenka 2.9 s ir 65\xc2\xa0m visi\xc5\xa1kam sustojimui.'